**Lena van Giesen** (født 1987) er en tysk cellefysiolog. Hun er ansatt som førsteamanuensis ved Institutt for biologi ved NTNU. Hennes interessefelt er primært forskning på hvordan dyr oppfatter signaler fra omgivelsene og tilpasser en spesialisert adferd i henhold til disse.

I 2022 mottok hun forskningsstipendet «ERC starting grant» på 1,7 millioner euro fra Det europeiske forskningsrådet (ERC), for å forske på korallen *Lophelia pertusa*, som er vanlig i Trondheimsfjorden. Hun og hennes forskerteam skal undersøke hvordan sanseorganene til korallens larve fungerer og reagerer på signaler fra omverdenen og generell adferd hos dyret. Hun skal også studere hvordan korallen og økosystemet den lever i påvirkes av endringer i temperatur, saltholdighet og pH-nivåer i vannet.

Utdannelse og karriere
----------------------

Van Giesen tok sin biologi-diplomeksamen i 2011 ved Universitetet i Kiel med avhandlingen *Regulation of adventitious root growth in rice and* Arabidopsis. I 2016 tok hun en PhD i nevrobiologi og nevrogenetikk ved Universitetet i Fribourg i Sveits. Avhandlingens tittel: *Genetic and functional studies on the gustatory system of* Drosophila *larvae.*

Hun var postdoktor i USA etter avsluttet PhD, først ved Brandeis University i Waltham, MA og deretter ved Harvard University i Cambridge, MA.

Hun ble ansatt som førsteamanuensis ved Institutt for biologi ved NTNU i 2021. Der er hun en av forskerne ved forskningsseksjonen for dyrefysiologi.

### Forskningsfelt

Hun er leder av van Giesen Lab, der de forsker på sensorisk persepsjon og prosessering hos marine virvelløse dyr. På van Giesen Labs nettsted er det beskrevet hva som er deres forskningsområder (norsk oversettelse i seksjonen Noter og referanser): «Navigating through a world full of complex information necessitates elaborate sensory organs that are capable of filtering and encoding relevant signals in order to guarantee the animals survival. These sensory cells and organs are the first connection between the outside world and the nervous system of the animal and are composed of complex cellular and molecular features that have evolved to suit the animal’s unique behavior. Environmental conditions on our planet are constantly changing and in order to understand how animals have evolved and can adapt to changing conditions, we try to understand fundamental principles of sensory biology. We study these questions in marine invertebrates…»

Publikasjoner
-------------

* «Lena van Giesen». *scholar.google.com*. Besøkt 21. november 2022.  med h-indeks og antall siteringer
* Publikasjoner av van Giesen i Researchgate, med h-indeks og antall siteringer

Noter og referanser
-------------------

1. ↑   dmg5c1valy4me.cloudfront.net[Hentet fra Wikidata]
2. ↑  «Lena van Giesen - NTNU». *www.ntnu.edu*. Besøkt 21. november 2022.
3. 1 2  Henning, Per (22. november 2022). «ERC-støtte til forskning på koraller». *Gemini.no*. Besøkt 22. november 2022.
4. 1 2  van Giesen, Lena. «Curriculum Vitae» (PDF). Besøkt 21. november 2022.
5. ↑  «Ansatte - Dyrefysiologi - NTNU». *www.ntnu.no*. Besøkt 22. november 2022.
6. ↑  «Home». *Labpage* **(engelsk)**. Besøkt 22. november 2022.
7. ↑  norsk oversettelse fra van Giesen Lab: «Å navigere gjennom en verden full av kompleks informasjon krever omfattende/spesialiserte sanseorganer som er i stand til å filtrere og kode relevante signaler for å garantere at dyrene overlever. Disse sansecellene og organene er den første forbindelsen mellom omverdenen og nervesystemet til dyret og er sammensatt av komplekse cellulære og molekylære egenskaper som har utviklet seg for å passe til dyrets unike oppførsel. Miljøforholdene på planeten vår er i konstant endring og for å forstå hvordan dyr har utviklet seg og kan tilpasse seg endrede forhold, prøver vi å forstå grunnleggende prinsipper for sensorisk biologi. Vi studerer disse spørsmålene hos marine virvelløse dyr...»

Eksterne lenker
---------------

* «Lena van Giesen - NTNU». *www.ntnu.no*. Besøkt 21. november 2022.  *van Giesens profilside på ntnu.no*
* N.N. (u.d.). «van Giesen Lab : marine sensory biology» **(engelsk)**. Besøkt 22. november 2022.
* «Marine invertebrates - NTNU». *www.ntnu.edu*. Besøkt 22. november 2022.  *forskningsgruppe ved NTNU*